stanford-oval/wikipedia huggingface dataset:
Perfume
הופעות חיות

השיר בוצע לראשונה בגרסה חיה במהלך סיבוב ההופעות של ספירס בלאס וגאס, "Britney: Piece of Me", שהחל ב-27 בדצמבר 2013. לפני ביצוע השיר, אמרה ספירס לקהל שהיא רוצה "להאט את העניינים", ואז התיישבה על שרפרף ושרה את השיר. קית' קולפילד מבילבורד טען כי שיר זה נראה כמו חלק בהופעה ש"יכול בקלות להיות מוחלף בהמשך בנאמבר אחר", בהתאם לדבריהם של ספירס ושל צוות ההפקה שלה, בסרט התיעודי "I Am Britney Jean: Britney Spears' Road to Las Vegas" המתאר את סיבוב ההופעות, כי רשימת השירים של סיבוב ההופעות דינאמית ועשויה להשתנות. סופי שילאצ'י מ-MTV כתבה כי ספירס ביצעה את השיר באופן "לבבי", אך גם טענה שכאשר ההופעה לא מלווה בכוריאוגרפיה או בפירוטכניקה, אין בהופעה כל שונה מהביצוע המקורי שבאלבום. באוגוסט 2014 עלתה בתקשורת השערה כי במהלך ביצוע השיר בהופעות, עושה ספירס ליפ סינק לקולה של סיה. בעקבות הפרידה של ספירס מבן זוגה לשעבר, דייוויד לוקאדו, מאוחר יותר באותו חודש, ספירס הסירה זמנית את השיר מהרשימה למספר הופעות, והכניסה במקומו את השיר הראשון באלבום, "Alien". ספירס המשיכה לבצע את "Perfume" עד פברואר 2016, אז חודשה לחלוטין רשימת השירים של סיבוב ההופעות.
רשימת רצועות

סינגל (קובץ, AAC)
Perfume" – 4:00"
סינגל אירופאי (תקליטור, לא רשמי)
"Perfume" (גרסה ראשית)
"Perfume" (מיקס "The Dreaming")
סינגל אירופאי (תקליטור)
Perfume" – 3:59"
סינגל אמריקאי (תקליטור)
Perfume" – 4:00"
סינגל אמריקאי (קובץ, MP3)
Perfume" – 4:00"
סינגל הונג-קונגי (תקליטור)
0:12 – אינטרו
Perfume" – 4:00"
סינגל בריטי (תקליטור)
Perfume" – 3:59"
סינגל הולנדי (תקליטור)
Perfume" – 4:00"
סינגל ישראלי (תקליטור, לא רשמי)
Perfume" – 3:59"
4:02 – "Perfume" (מיקס "The Dreaming")
3:59 – "Perfume" (אינסטרומנטלי)
סינגל צרפתי (תקליטור)
Perfume" – 4:00"
סינגל ברזילאי (תקליטור)
4:11 – "Perfume" (עריכת רדיו מאת Chew FU)
6:18 – "Perfume" (מיקס מורחב מאת Chew FU)
4:46 – "Perfume" (מיקסשואו מאת Chew FU)
3:12 – "Perfume" ‏(Smells Like Trap עריכת רדיו מאת A. Turk)
4:18 – "Perfume" ‏(Smells Like Trap מורחב מאת A. Turk)
4:17 – "Perfume" ‏(Smells Like Trap אינסטרומנטלי מאת A. Turk)
4:17 – "Perfume" ‏(Smells Like Trap דאב מאת A. Turk)
4:01 – "Perfume" (מיקס "The Dreaming")
3:32 – "Perfume" (עריכת רדיו מאת PVH)
6:00 – "Perfume" (מיקס מורחב מאת PVH)
6:00 – "Perfume" (דאב מאת PVH)
2:56 – "Perfume" (עריכת רדיו ארומה מאת Tysen & DeLange)
3:53 – "Perfume" (מיקס מורחב ארומה מאת Tysen & DeLange)
3:53 – "Perfume" (דאב ארומה מאת Tysen & DeLange)
סינגל רמיקסים מקסי סיני (תקליטור, לא רשמי)
"Perfume"
"Perfume" (מורחב ארומה מאת Tysen Delange)
"Perfume" (מיקס "The Dreaming")
"Perfume" (מיקס מאת StopMe)
"Perfume" (מיקס מורחב מאת PVH)
"Perfume" ‏(Craig Vani)
"Perfume" (מיקס מורחב מתוקן מאת Chew Fu)
"Perfume" ‏(Smells Like Trap מורחב מאת A. Turk)
קרדיטים

הקרדיטים לקוחים מהערות האלבום של Britney Jean.
אולפני גרילה, לונדון
אולפני מיקס-סטאר, וירג'יניה ביץ', וירג'יניה
בריטני ספירס - שירה, כתיבה
סיה - כתיבה, קולות רקע
כריס ברייד - כתיבה, הפקה
ויל.איי.אם - הפקה
קית' האריס - הפקה
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 69 |  |
|  אוסטרליה | מצעד הסינגלים האוסטרלי | 61 |  |
|  אוקראינה | טופ-היט | 58 |  |
|  איטליה | מצעד הסינגלים האיטלקי | 22 |  |
|  אירלנד | מצעד הסינגלים האירי | 36 |  |
|  ארצות הברית | בילבורד הוט 100 | 76 |  |
|  ארצות הברית | מצעד 40 שירי המיינסטרים | 22 |  |
|  ברזיל | טופ 100 ברזיל | 82 |  |
|  גרמניה | GfK – טופ 100 | 78 |  |
|  הולנד | מצעד 40 הסינגלים ההולנדיים | - |  |
|  הולנד | Single Top 100 | 100 |  |
|  ולוניה | אולטראטופ 40 | 41 |  |
|  חבר המדינות | טופ-היט | 142 |  |
|  יוון | IFPI Greece | 10 |  |
|  לבנון | מצעד 20 העליונים הרשמי של לבנון | 9 |  |
|  ספרד | PROMUSICAE | 13 |  |
|  פלנדריה | אולטראטופ 50 | 11 |  |
|  צרפת | SNEP | 34 |  |
|  קוריאה הדרומית | סירקל צ'ארט | 6 |  |
|  קנדה | קנדה הוט 100 | 70 |  |
|  קנדה | מוזיקה עכשווית למבוגרים | 50 |  |
|  קנדה | רדיו להיטים עכשוויים | 36 |  |
|  שווייץ | המצעד השווייצרי | 74 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| בלגיה | 4 בנובמבר 2013 | הורדה דיגיטלית | סוני |  |
| קנדה | 4 בנובמבר 2013 | הורדה דיגיטלית | סוני |  |
| צרפת | 4 בנובמבר 2013 | הורדה דיגיטלית | סוני |  |
| גרמניה | 4 בנובמבר 2013 | הורדה דיגיטלית | סוני |  |
| אירלנד | 4 בנובמבר 2013 | הורדה דיגיטלית | סוני |  |
| איטליה | 4 בנובמבר 2013 | הורדה דיגיטלית | סוני |  |
| הולנד | 4 בנובמבר 2013 | הורדה דיגיטלית | סוני |  |
| ניו זילנד | 4 בנובמבר 2013 | הורדה דיגיטלית | סוני |  |
| נורווגיה | 4 בנובמבר 2013 | הורדה דיגיטלית | סוני |  |
| ספרד | 4 בנובמבר 2013 | הורדה דיגיטלית | סוני |  |
| שוודיה | 4 בנובמבר 2013 | הורדה דיגיטלית | סוני |  |
| שווייץ | 4 בנובמבר 2013 | הורדה דיגיטלית | סוני |  |
| ארצות הברית | 4 בנובמבר 2013 | הורדה דיגיטלית | RCA |  |
| ארצות הברית | 12 בנובמבר 2013 | רדיו להיטים עכשוויים | RCA |  |
| איטליה | 23 בנובמבר 2013 | רדיו להיטים עכשוויים | סוני |  |
| בריטניה | 26 בינואר 2014 | הורדה דיגיטלית | RCA |  |
תחנת הרכבת תל אביב – האוניברסיטה - אקספו

תבנית:תחנת רכבת
מפת אזור התחנה
תחנת הרכבת תל אביב – האוניברסיטה - אקספו היא תחנה של רכבת ישראל, הממוקמת בצפון תל אביב. היא נמצאת במרכז נתיבי איילון, בסמוך למרכז הירידים והקונגרסים בישראל ולאוניברסיטת תל אביב. תחנת הרכבת מותגה בעבר בשם אוניברסיטה – מרכז הירידיםתבנית:דרוש מקור. תחנת הרכבת ממוקמת בקילומטר ה-90.7 דרומית לתחנת הרכבת חיפה מזרח, על תוואי מסילת החוף.
היסטוריה

התחנה נבנתה בשנת 2000 כדי לשמש כתחנת נוסעים שתשרת את אוניברסיטת תל אביב ואת המבקרים במרכז הירידים, ונקראה תחילה תחנת אוניברסיטה - מרכז הירידים. התחנה נפתחה ב-26 באוקטובר 2000תבנית:הערה. את תכנונה ביצעו האדריכלים ארול פקר וסעדיה מנדל. בשל החריגות התקציביות הגדולות בבניית תחנת רכבת השלום בוצעו פשרות תכנוניות לשם חיסכון. כך, למשל, קוצץ אורך הגגון שמעל הרציפים ולא נבנו דרגנועים מהתחנה לאוניברסיטה. תבנית:ציטוט
בשנת 2012 נבנתה טיילת המדע המוליכה מתחנת הרכבת אל אוניברסיטת תל אביב.
בשנת 2020 התבצעו בתחנה עבודות להצבת תשתית חשמול בתחנה, תשתית זו מאפשרת לקטרים חשמליים לנסוע בתחנה. עם סיום העבודות בספטמבר באותה שנה, התחנה היא אחת מ-7 תחנות רכבת בארץ המחוברות לתשתית החשמול ומהווה את התחנה הלפני אחרונה בקו הרכבת המהיר לירושלים.
בתחילת 2025 התווסף לשמה של התחנה ציון שמו המעודכן של מרכז הכנסים והאירועים הסמוך, ושמה מאז הוא "תל אביב - האוניברסיטה - אקספו".
מבנה התחנה

בתחנה ארבעה רציפים (שני רציפי אי), אולם נוסעים גדול וסגור הנמצא במפלס תחתון, שני מעברים תת-קרקעיים המקשרים בין רמת אביב ממערב למתחם מרכז הירידים ממזרח. בדצמבר 2022 נחנכה יציאה נוספת מהתחנה – מהקצה הדרומי של הרציפים אל שדרות רוקח.
רציפי האי המערביים (רציפים 1 ו-2) נמצאים בין שתי מסילות הקו הראשי של רכבת ישראל ובהם עוצרות הרכבות הנוסעות בקווי מסילת החוף. ברציף האי המזרחי (3) עוצרות הרכבות הנוסעות על מסילת הירקון בקו להרצליה דרך טבעת השרון. רציף מס' 4 החל לפעול רק בשנת 2009 ובו עוצרות כיום הרכבות המשמשות בקו הרצליה-אשקלון. הרציפים בתחנה הם באורך של כ-240 מטר.
בתחנה זו הותקנה מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.
מבנה התחנה > תוכניות עתידיות

התחנה תקושר לקו הירוק של הדנקל על ידי תחנה שתוקם סמוך ליציאה המזרחית, מול הכניסה לאקספו תל אביב. התחנה תהיה מבנה מוגבה שמצד אחד יתחבר לגשר עילי שיגיע לאוניברסיטה ומצד שני לגשר שיחצה את שדרות רוקח לכיוון פארק הירקון ואזור רמת החייל. קישור זה יאפשר גישה נוחה מהתחנה לכל צפון תל אביב.
בנוסף לכך, מתוכנן דרגנוע שיתחבר ישירות לקמפוס האוניברסיטהתבנית:הערה.
שירות רכבות בתחנה

בתחנה עוצרות כל הרכבות בקווים נהריה - מודיעין מרכז, נהריה - באר שבע מרכז, כרמיאל - באר שבע מרכז, בנימינה - רחובות - אשקלון, נתניה - בית שמש, והרצליה - ראש העין - תל אביב ההגנה - ראשון לציון משה דיין - אשקלון, למעט חלק מרכבות הלילה לנתב"ג ומנתב"ג.
ב-21 בספטמבר 2020 החל לפעול בתחנה קו הנוסעים ירושלים יצחק נבון - הרצליה.
בפברואר 2025 החל לפעול בתחנה קו נתניה - תל אביב - באר שבע מרכז שבה עוצרת רכבת לכיוון באר שבע מרכז דרך תחנות הנגב המערבי ולנתניה בשעות השיא.
תבנית:רכבת ישראל קו ורוד
תבנית:רכבת ישראל קו אדום
תבנית:רכבת ישראל קו ירוק עלה
תבנית:רכבת ישראל קו כתום
תבנית:רכבת ישראל קו כחול כהה
תבנית:רכבת ישראל קו סגול
תבנית:רכבת ישראל קו תכלת
תבנית:רכבת ישראל קו ירוק בהיר
קווי אוטובוס לתחנה

באזור התחנה עוברים מספר רב יחסית של קווי אוטובוס.
מקרא סימנים
♿ - קו נגיש
🔄 - קו סיבובי
🌙- קו לילה
קווי אוטובוס לתחנה > כניסה מערבית

בסמוך לכניסה המערבית ישנו מסוף אוטובוסים ובו מסתיימים מספר קווי אוטובוס עירוניים.
| קו | מפעיל | מסלול | הערות נוספות |
| --- | --- | --- | --- |
| 6/6א | מטרופולין | רכבת אוניברסיטה - סמינר הקיבוצים - רמת אביב החדשה - רמת אביב ג - אפקה - תל ברוך - הדר יוסף - נווה דן - רמת החייל - קריית עתידים | ♿ |
| 7 | דן | רכבת אוניברסיטה - אוניברסיטת תל אביב - רמת אביב - סמינר הקיבוצים - ויצמן - בית חולים איכילוב - רכבת מרכז - יגאל אלון - שכונת התקווה - קריית שלום - חולון, בית חולים וולפסון | ♿ |
| 45 | דן | רכבת אוניברסיטה - אוניברסיטת תל אביב - רמת אביב - דרך נמיר - רמת גן, ביאליק - גבעתיים, כיכר נח - ויצמן - המאבק - רמת גן, רמת השקמה - אצטדיון וינטר | ♿ |
| 57 | דן | רכבת אוניברסיטה - גני התערוכה - הדר יוסף - רמת גן, מבצע קדש - קניון איילון - דרך ז'בוטינסקי - גבעתיים, ויצמן - כורזין - רמת גן, הפארק הלאומי - רמת השקמה - אצטדיון וינטר | ♿ |
| 72 | דן | רכבת אוניברסיטה - שד' רוקח - דרך נמיר - שד' שאול המלך - דיזנגוף סנטר - המלך ג'ורג' - אלנבי - העלייה - שוקן - הרצל - נווה עופר - חולון, הלוחמים - דב הוז - אילת - ג'סי כהן - אהרונוביץ' - חניון אגד חולון | ♿ |
| 80 | דן | רכבת אוניברסיטה - רמת החייל - נווה שרת - הדר יוסף - גני התערוכה - רכבת אוניברסיטה | ♿🔄 בוקר בלבד |
| 258 | אפיקים | רכבת אוניברסיטה - גני התערוכה - הדר יוסף - רמת החייל - משה סנה - בית עלמין קריית שאול - מחלף הכפר הירוק - מחלף קסם - ראש העין, שבזי - גבעת טל - מצפה אפק - פסגות אפק |  |
| 289 | דן | רכבת אוניברסיטה - אוניברסיטת תל אביב - אבן גבירול - החשמונאים - שדרות הר ציון - קריית שלום - חולון, צומת חולון - שדרות קוגל - ההסתדרות - נווה ארזים - דרך השבעה - חניון תמנע | ♿ |
קווי אוטובוס לתחנה > כניסה מזרחית

על שד' רוקח בסמוך לכניסה המזרחית עוברים מספר קווי אוטובוס עירוניים של חברת "דן" וקווים מהשרון של "מטרופולין".
| קו | מפעיל | מסלול | הערות נוספות |
| --- | --- | --- | --- |
| 2 | דן | שכונת הארגזים - שכונת התקווה - לה גורדייה - המסגר - קפלן - דיזנגוף - שדרות רוקח - רכבת אוניברסיטה - הדר יוסף - רמת החייל - נווה שרת - ישגב - חניון שיכון דן | ♿ |
| 3 | דן | דרך הטייסים - כפר שלם - יד אליהו - יצחק שדה - החשמונאים - שדרות בן ציון - המלך ג'ורג' - כיכר רבין - אבן גבירול - דרך נמיר - שדרות רוקח - רכבת אוניברסיטה - הדר יוסף - פנחס רוזן - המשתלה - בית עלמין קריית שאול | ♿ |
| 12 | מטרופולין | מכללת לוינסקי - רמת אביב ג - נווה אביבים - קניון רמת אביב - רמת אביב - רכבת אוניברסיטה - גני התערוכה - הדר יוסף - רמת החייל - נווה שרת - עתידים | ♿ |
| 44 | דן | חולון, חניון הלוחמים - בית חולים וולפסון - תל אביב-יפו, יפו ד' - יפת - כיכר השעון - דרך שלמה - פלורנטין - המסגר - דרך בגין - דרך נמיר - רכבת אוניברסיטה - רחוב שטרית - רמת החייל - נווה שרת - עתידים | ♿ |
| 47 | מטרופולין | תחנה מרכזית חדשה - המסגר - דרך בגין - דרך נמיר - שדרות רוקח - רכבת אוניברסיטה - בני אפרים - הכפר הירוק - רמת השרון - הרצליה - רעננה אחוזה - צומת רעננה |  |
| 48 | מטרופולין | כרמלית - אלנבי - המלך ג'ורג' - כיכר רבין - אבן גבירול - שדרות רוקח - רכבת אוניברסיטה - בני אפרים - הכפר הירוק - רמת השרון - הרצליה - רעננה לב הפארק | ♿ |
| 89 | דן | חולון, מסוף קריית שרת - ימית 2000 - קריית שרת - קניון חולון - כיכר הלוחמים - רכבת צומת חולון - תל אביב-יפו, המסגר - בית חולים איכילוב - בבלי - שדרות רוקח - רכבת האוניברסיטה - גני התערוכה - נאות אפקה - רמת החייל | ♿ |
| 178 | מטרופולין | עתידים - א.ת עבר הירקון - רכבת האוניברסיטה - חולון, כיכר סטרומה - קניון חולון - המרכבה |  |
| 189 | דן | חולון, מסוף קריית שרת - אזור תעשייה ב - אזור תעשייה ג - שדרות ירושלים - סוקולוב - קולנוע רינה - צומת חולון - תל אביב-יפו, דרך בן צבי - ת.מ ישנה - המסגר - החשמונאים - אבן גבירול - רכבת האוניברסיטה - אזור תעשייה עבר הירקון - עתידים | ♿ |
| 231 | מטרופולין | תחנה מרכזית חדשה - אלנבי - בן יהודה - שדרות רוקח - רכבת האוניברסיטה - בני אפרים - כביש 5 - מחלף מורשה - הוד השרון - כפר סבא | 🌙 |
| 247 | מטרופולין | כרמלית - אלנבי - המלך ג'ורג' - כיכר רבין - אבן גבירול - שדרות רוקח - רכבת אוניברסיטה - בני אפרים - הכפר הירוק - רמת השרון - הרצליה - רעננה - כפר סבא | מוצ"ש בלבד |
| 570 | מטרופולין | רידינג - רכבת האוניברסיטה - גני התערוכה - בית עלמין קריית שאול - מחלף מורשה - מחלף ירקון - הוד השרון, כיכר הנשיא - מגדיאל - גיל עמל |  |
| 707 | נעים בסופ"ש | חולון, מסוף וולפסון - תל אביב-יפו, ארליך - נמל יפו - יהודה הימית - דרך שלמה - אלנבי - שוק הכרמל - אבן גבירול - רכבת אוניברסיטה - גני התערוכה - בני אפרים - בית עלמין קריית שאול - מחלף הכפר הירוק - רמת השרון, סוקולוב | פעיל בסופ"ש |
| 708 | נעים בסופ"ש | אזור תעשייה עבר הירקון - רמת החייל - פנחס רוזן - הדר יוסף - גני התערוכה - רכבת אוניברסיטה - דיזנגוף - דיזנגוף סנטר - שוק הכרמל - אלנבי - שדרות הר ציון - היינריך היינה - חולון, מסוף וולפסון | פעיל בסופ"ש |
הערות שוליים

תבנית:הערות שוליים
↑  תבנית:קישור כללי
טחינה

ערך זה עוסק במאכל. אם התכוונתם לאחת מל"ט מלאכות שבת, ראו .
| --- | --- |

טחינת שומשום לטחינה ובקבוקים עם התוצר
 
 מאכלים
 סוג:  ממרח, food paste, מזון, רוטב לתיבול 
 מרכיבים עיקריים:  שומשום 
 
טחינה בפחית שימורים
טחינה בצנצנת זכוכית
טחינה (בערבית: طَحِينَة או طَحِينِيَّة, תעתיק מדויק: טַחִינַה, טַחִינֵיַּה) היא מחית של גרעיני שומשום. הטחינה מהווה מרכיב עיקרי בחלווה ומרכיב חשוב בחומוס, ומהווה מרכיב במאכלים מסורתיים רבים במזרח התיכון, בצפון אפריקה ובמזרחה ובאגן הים התיכון. הטחינה עתירה בשומן בלתי רווי, בחלבון, בסידן ובמינרלים נוספים ודלה בפחמימות, על כן נחשבת מזון בריא. ברוב מדינות המערב, טחינה אינה מוצר מדף, והיא יקרה יחסית למחירה במזרח התיכון.[דרוש מקור] באירופה, ניתן למצוא טחינה בחנויות מזון אשר משווקות חומרי גלם מזרח תיכוניים, כמו גם בחנויות בריאות.
סוגים

טחינה גולמית היא מחית של גרעיני שומשום.
טחינה לבנה (צבעה נוטה לגוון בז' בהיר) עשויה מזרעי שומשום קלופים.
טחינה מלאה עשויה מגרעיני שומשום שלמים עם קליפתם. היא עשירה יותר בחלבון, סיבים ומינרלים.
סלט טחינה הוא טחינה המדוללת במים, בתוספת מלח ולעיתים בתוספת עשבי תיבול.
אטימולוגיה

מקור המילה טחינה בערבית: "طَحِينَة", שורש המילה הוא ט.ח.נ, המשמש במשמעות דומה בעברית.
בערבית, משמשת המילה בהוראה כללית למוצר שנטחן. דוגמה: קמח נקרא "קמח טַחִין". זאת, על אף העובדה שמשמעות צמד המילים הערביות: "طحين قمح" (תעתיק: "טַחִין קַמְח") הוא "קמח חיטה" ולא "קמח טחון".
בעברית, בערבית, ובאנגלית בקהילות מסוימות, נתייחדה המילה "טחינה" (במלעיל) – לטחינת זרעי שומשום בלבד.
הגיית המילה בערבית תלויה בניב המקומי: בערבית פלסטינית מקובלת ההגייה הקרובה לטַחִינֵה, ואילו בערבית הסורית מקובלת הגייה שהותירה חותמה גם על ההגייה האנגלית – "טַחִינִי". כיום, משמשת המילה "טחינה" לרוב לתיאור טחינת שומשום גולמית או "ממרח טחינה" העשוי ממנה, אולם מוכר גם השימוש בטחינה לתיאור מחיות שונות, שמקורן אינו שומשום, דוגמת "טחינת אגוזים" או "טחינת פיסטוק".
צורות שיווק והגשה > טחינה גולמית

הן טחינה "מלאה", העשויה שומשום שאינו קלוף, והן טחינה משומשום קלוף – מכונות "טחינה גולמית"; כלומר, ממרח העשוי אך ורק מגרעיני שומשום (ולא מגרעינים אחרים כלשהם). גרעיני השומשום יכולים להיות קלויים או בצורתם הטבעית, ולרמת הקלייה השפעה על עומק הטעם וכהות גוון הממרח.
הטחינה היא קולואיד של מוצקי השומשום בשמן השומשום, היא שמנונית וניתן לראות בה מקבילה לחמאת הבוטנים. בשתיהן נעשה שימוש במאכלים ובדברי מתיקה, ושתיהן בעלות ערכים תזונתיים גבוהים: הן עתירות שומנים בלתי רוויים וחלבונים, והן דלות בפחמימות.
בדומה לבוטנים ולגרעינים שונים אחרים, ניתן להפיק מגרעיני השומשום שמן. בטחינה גולמית שעמדה זמן מה ולא עורבבה, נפרדים שמן השומשום ומוצקי השומשום, הדבר אינו מעיד על מוצר פגום ואפשר שדווקא מאשש את היעדרם של תוספים, יש פשוט לערבב המוצר ביסודיות לקבלת נוזל סמיך וחלק.
שמן השומשום ניתן לסינון. לאחריו, נותרים מוצקי השומשום בלבד, ואלו משמשים להכנת ממרחים מופחתי שומן, אם כי עדיין בעלי אחוז שומן ניכר. בשמן השומשום ניתן להשתמש לתיבול ולטיגון. עם חימומו, מפיץ השמן ניחוח דומה לחמאה, ויכול להוות תחליף לחמאה בתיבול בשרים לצורך שמירה על כשרות (כלומר, שמן שומשום במקום חמאה, שהיא מוצר חלבי – כתיבול לבשרים).
צורות שיווק והגשה > טחינה עם מים

טחינה גולמית מורכבת ממוצקי שומשום הידרופיליים ושמן שומשום הידרופובי.
בהכנת "סלט טחינה" או "רוטב טחינה", מדללים טחינה גולמית במים ובמרכיבים נוספים. בתחילה, כשכמות המים קטנה, מוצקי השומשום נצמדים זה לזה ונוצרים גושים ולכן התערובת נעשית מוצקה יותר. רק לאחר שנוספים עוד מים, מוצקי הטחינה מתמוססים במים. לאחר ערבוב נוצר תחליב של שמן השומשום ומוצקי השומשום הממוסים במים.
בעת אכילת טחינה גולמית, העתירה בשומן, לא מתרככת העיסה הצמיגה ברוק – עובדה המקשה על בליעתה; בשל סיבה זו, יעדיפו חלק מסועדיה לאכלה כמטבל מדולל.
"רוטב טחינה" מוגש במסעדות ערביות מסורתיות, בחומוסיות, בדוכני פלאפל ושווארמה. המתכון המסורתי כולל: טחינה גולמית, מים, לימון, שום, פטרוזיליה ומלח. ערכם התזונתי של "רוטב הטחינה" ו"סלט הטחינה" נמוך ביחס לזה של הטחינה הגולמית.
בסלטי טחינה תעשייתיים, אשר ערכם התזונתי נמוך אף הוא ביחס לערכה התזונתי של הטחינה הגולמית, מוסיפות חברות הייצור לרוב עמילנים, המגדילים את נפח הסלט ומוזילים את עלות ייצורו. כמו כן, מוסיפות החברות לטחינה חומץ וחומרים משמרים שונים – במטרה להאריך את חיי המדף של המוצר.
צורות שיווק והגשה > עם מתוקים

טחינה גולמית יכולה לשמש גם עבור חלווה, גלידות, עוגות, ועוגיות.
הפקת טחינה

"טחינה מלאה" מופקת בשיטה זהה לזו בה מופקת טחינה משומשום קלוף. לאחר טחינת השומשום הקלוף באבני ריחיים מוסיפים לה מחית קליפות שומשום. שכם הייתה ועודנה מרכז מסורתי לייצור טחינה לצד יצרנים גליליים. בעבר גידלו בישראל שומשום, אך מרבית החקלאים המקומיים זנחו גידול זה בשל רווחיות נמוכה. מרביתו של השומשום המשמש לייצור טחינה מיובא מהודו, סודן, טנזניה, ברזיל ואתיופיה. בשנים האחרונות פותחו בפקולטה לחקלאות זני שומשום עתירי יבול המותאמים קציר ממוכן, שמאפשרים להשיב את הגידול לארץ.
טחינה בעולם > טחינה בישראל

בעבר, הייתה הטחינה נפוצה בעיקר על שולחנם של ערבים, יהודים אנשי היישוב הישן ועולים יוצאי מדינות המזרח התיכון. אף על פי כן, במשך שנים רבות, נפוץ היה "רוטב הטחינה" בדוכני הפלאפל.
עד שנת 1967 הטחינה בישראל הופקה משומשום מזן "בלדי" שגודל בארץ ישראל. לאחר מלחמת ששת הימים החל בישראל שיווק של טחינה שיוצרה בשכם. עם הזמן עברה הפקת טחינה בישראל לשימוש בשומשום מאתיופיה מאזור הומרה, אשר נקרא על שם העיר הומרה שבמחוז תיגראי שבצפון המדינה.
הטחינה החלה להיות נפוצה יותר החל משנות ה-80', תחילה בצורה של מטבלי טחינה מוכנים, ומאוחר יותר – בצורתה הגולמית.
מאז פרוץ האינתיפאדה הראשונה ב-1987 חל שינוי בשוק הייצור של הטחינה, אשר עבר ברובו לתוך שטחי הקו הירוק.
ב-2012 הישראלי הממוצע צרך כ-5 קילוגרם טחינה בשנה, וישראל נחשבת לצרכנית השומשום הגדולה בעולם (לפי נפש).
צריכת הטחינה הגולמית בישראל עמד על כ-7.5 טון בשווי של כ-166 מיליון ש"ח ב-2019. מתוכו כמות טחינה של 38% שווק על ידי "אחוה", כ-26% על ידי "בארכה", ו-10% על ידי "אל ארז".
החל מינואר 2020 ניתן לסמן בתו ירוק מוצרי טחינה גולמית ללא תוספות, סלט טחינה מוכן ללא תוספות למעט תבלינים ומלח (עד 200 מ"ג נתרן ב־100 גרם).
בעקבות מגפת הקורונה דווח בישראל על עלייה חדה של כ-50% בצריכת הטחינה הגולמית.
ועדת מומחים מספר 554902 במכון התקנים הישראלי מוקדשת לנושאי טחינה, והיא הוציאה את תקן מספר 642: "טחינה מזרעי שומשמין". בין השאר חברים בוועדה נציגי שירות המזון הארצי, וחברות מסחריות כגון שטראוס, טחינה הנסיך, רושדי תעשיות מזון, ואחדות ביח"ר לחלבה טחינה וממתקים. מבין קביעות התקן:
טחינה חייבת להכיל 100% שומשום ואין להוסיף דבר פרט למים ומלח
חובת סימון תכולת מלח (נתרן כלורי) אם היא גדולה מ-0.5% מהמוצר
גודל תקני לאריזות לשיווק: 100 גרם, 250 גרם, 500 גרם וכפולות של 1 ק"ג.
מלבד טחינה גולמית מיוצרים בישראל מוצרים נוספים על בסיס טחינה: סלטי חומוס עם טחינה (עד 40%); טחינה בתוספת תבלינים; סלטי טחינה עם חצילים, פלפלים, עגבניות; טחינה בתוספת ספירולינה; ממרח טחינה עם שוקולד; מעדנים מבוססי טחינה (כ-7%).
טחינה בעולם > טחינה ומוצרי שומשום במזרח הרחוק

טחינה קיימת במזרח הרחוק כבר אלפי שנים ואופן הכנתה משתנה ממדינה למדינה. בסין, למשל, נהוג להכין טחינה מזרעי שומשום קלויים מזרעים לבנים או שחורים. ואילו היפנים אשר גם קולים את השומשום לפני ההכנה, נוהגים להוסיף לטחינה טעמים דומיננטיים כגון סויה, מירין, סאקה וכדומה.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
טחינה בעולם > טחינה ומוצרי שומשום בצפון ודרום אמריקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
טחינה בהלכה > הכנתה בשבת

במהדורה הישנה של הספר שמירת שבת כהלכתה מובא לאסור את הכנת הטחינה בשבת משום מלאכת לש. זאת מכיוון שהמים הנוספים אינם מתרכבים עם השמן ונעשית הבלילה יותר עבה (סמיכה). לעומת זאת, יש פוסקים המתירים את הכנתה באופן גורף. ובמהדורה החדשה (תש"ע) של שמירת שבת כהלכתה מתיר בשעת הצורך להכין טחינה כשנותן בתחילה הרבה מים, שאז הבלילה מדוללת מיידית, ובלבד שלא יערבב את הטחינה בדרך הרגילה.
טחינה בהלכה > בישולי עכו"ם

לדעת הרב מרדכי אליהו, אין להשתמש בטחינה ובמוצריה אשר הכנתם נעשתה על ידי מי שאינו יהודי, בשל איסור בישולי עכו"ם. זאת, בשונה ממדיניותם של גופי כשרות רבים, הנוהגים לתת הכשר לטחינה במקרה שכזה.
טחינה בהלכה > ברכת הטחינה

על טחינה מברכים שהכל, ובורא נפשות ככל פרי שנעשה משקה. בטחינה גולמית שניכר צורת השומשום, ברכתה בורא פרי האדמה.
הערות שוליים

↑  השורש השמי ט.ח.נ קיים במשמעותו דומה בעברית ובערבית משום ששתיהן שייכות לאותה משפחת שפות: השפות השמיות.
↑  מה קורה כשמוסיפים מים לטחינה גולמית? מורן, באתר מה קורה כשמוסיפים מים לטחינה גולמית? מורן, ‏2014-06-27
↑  בכימיה, חוק הוא, שחומר שצפיפותו (או משקלו הסגולי) קטנה יותר – יצוף על גבי נוזל שצפיפותו (או משקלו הסגולי) גדולה יותר. משקלו הסגולי של השמן קטן מזה של המים, על כן הוא צף על פני המים ואינו מתערבב עמם באופן טבעי. על מנת לגרום לשמן להתערבב בכל זאת עם המים, נדרשת פעולת ערבוב חיצונית (ידנית או מכנית). לפרטים נוספים בנושא, ראו: צפיפות החומר.
↑  תוצרת הארץ: מה עומד מאחורי הקאמבק הגדול של גידול השומשום בישראל | ישראל היום, באתר www.israelhayom.co.il, ‏2025-03-09
1 2 3  ענת ברזילי, שומשום ניישן: כך הפכנו למעצמת טחינה, באתר כלכליסט, 19 במאי 2017
↑  טחינה בתרבות הקולינרית(הקישור אינו פעיל, 9.7.2020), שוקי גלילי
↑  עובדות, מיתוסים וטיפים, באתר גלובס, 16 בפברואר 2012
↑  נוגה ניר נאמן, הקרב על הטחינה: המוצר האהוב על הישראלים – יקבל מדבקה ירוקה, באתר חדשות 13, 27 בינואר 2020
↑  המלצות לסימון מזון בסמל ירוק, באתר משרד הבריאות
↑  אחוה: הקורונה הביאה לגידול חד בצריכת טחינה גולמית, באתר פודיס, 7 ביולי 2020
↑  פרטי ועדה 554902 טחינה, באתר מכון התקנים הישראלי
↑  ריטה שטרן, משומשום ועד טחינה- כלבוטק, באתר Eatwell
↑  מירב קריסטל, בקשה לייצוגית: חברות מסתירות הוספת מלח לטחינה, באתר ynet, 5 ביוני 2018
↑  מירב קריסטל, הנסיך הקטן: אריזת הטחינה הוקטנה, מה לגבי המחיר?, באתר ynet, 30 באוקטובר 2019
↑  נורית קדוש, הניגוב צפוי להתייקר: אחוה מצטרפת לבארכה ומעלה את מחירי הטחינה, באתר כלכליסט, 10 ביולי 2019
↑  נורית קדוש, אחרי הסויה והאורז: שטראוס מציגה מעדן על בסיס טחינה, באתר כלכליסט, 1 באפריל 2019
↑  שירי נקש, זה בריא זה? מעדן טחינה בטעם שוקולד, באתר ynet, 5 באוגוסט 2019
↑  פיליס גלזר, מה הקשר בין אוכל סיני לטחינה?, באתר ynet, 16 בפברואר 2006
↑  טחינה יפנית - מטבח מקומי, באתר www.limortiroche.com
↑  ראו בספר "מנוחת אהבה", מלאכת לש.
↑  שמירת שבת כהלכתה פרק ח סעיף לא.
↑  הרב דוד לחייאני, בישולי עכו"ם בטחינה – דעת הרב מרדכי אליהו, באתר ישיבה
↑  הרב משה יוסף, בהלכות בישולי נכרים
↑  פסק הלכה: אסור לנגב חומוס, באתר וואלה, 3 ביולי 2005
↑  ערוך השולחן
↑  הרב דוב ליאור
טחינת שומשום באבן ריחיים בשוק מחנה יהודה
מפעל טחינה בעיר העתיקה בירושלים
מפעל טחינה "השומרונים" בהר גריזים, אוקטובר 2016
תחנת הרכבת בית יהושע

תחנת הרכבת בית יהושע היא תחנת נוסעים של רכבת ישראל על מסילת החוף, בצדו המערבי של בית יהושע, בסמוך לכביש 553. התחנה משרתת את תושבי המועצה האזורית חוף השרון, אבן יהודה, קדימה צורן, תל מונד והשכונות הדרומיות של נתניה.
היסטוריה

תחנת הרכבת בית יהושע נפתחה במאי 1953.
בעבר יצאה מצפון מערב לתחנה שלוחה לעבר בית אריזה סמוך למפעל תנפורט הנמצא מדרום מערב לתחנה. לאחר סגירתו של בית האריזה נסלל מגרש החנייה באזורה והשלוחה קוצצה. כיום משמשת השלוחה לצרכים תפעוליים, למשל לחניית ציוד הנדסי, ואורכה הוא כ-25 מטרים.
בתחילת שנות ה-90 שופצה התחנה, ונוספו לה מעבר תת-קרקעי ורציף נוסף.
בקיץ 2002, נערך שיפוץ נוסף בתחנה אשר כלל התקנת מעליות ושילוט מעודכן.
ב-2021 החלו להתבצע בתחנה עבודות להתקנת מערכת הזנה חשמלית עילית על ידי חברת SEMI הספרדית וב-3 בספטמבר 2022 התבצעה נסיעה ראשונה של רכבת חשמלית בתחנה. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.
מבנה התחנה

בתחנה שני רציפים: רציף צד אשר ממוקם בכניסה לתחנה (בצד המזרחי) במבנה הראשי ורציף צד נוסף. 
לתחנה יש שתי כניסות: בצד המזרחי מבית יהושע ובצד המערבי מאזור התעשייה פולג של העיר נתניה.
משני צדי החניה קיימים חניונים לרכבים פרטיים, הגדול שבהם נמצא בצדו של פולג. ישנה תחנת מוניות.